Ehdotus neuvoston direktiiviksi vaarallisten aineiden maantie-, rautatie- tai sisävesikuljetusten turvallisuusneuvonantajien tutkintovaatimuksista /* KOM/98/0174 lopull. - SYN 98/0106 */



Virallinen lehti nro C 148 , 14/05/1998 s. 0021



Ehdotus neuvoston direktiiviksi vaarallisten aineiden maantie-, rautatie- tai sisävesikuljetusten turvallisuusneuvonantajien tutkintovaatimuksista (98/C 148/12) (ETA:n kannalta merkityksellinen teksti) KOM(1998) 174 lopull. - 98/0106(SYN) (Komission esittämä 19 päivänä maaliskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan 1 kohdan c alakohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, toimii perustamissopimuksen 189 c artiklassa määrättyä menettelyä noudattaen ja yhteistyössä Euroopan parlamentin kanssa, sekä katsoo, että liikenneturvallisuuden kohentaminen ja ympäristönsuojelu ovat tärkeitä kysymyksiä erityisesti vaarallisten aineiden maantie-, rautatie- ja sisävesikuljetuksissa; inhimillinen tekijä on eri kuljetusmuotojen turvallisen käytön kannalta merkittävä näkökohta, vaarallisten aineiden maakuljetusten turvallisuusneuvonantajan nimeämisestä ja ammatillisesta pätevyydestä 3 päivänä kesäkuuta 1996 annetun neuvoston direktiivin 96/35/EY (1) mukaan jokaisen vaarallisten aineiden maantie-, rautatie- tai sisävesikuljetuksia tai niihin liittyviä kuormaus- tai purkamistoimia suorittavan yhtiön on nimettävä yksi tai useampi turvallisuusneuvonantaja; neuvoston direktiivi 96/35/EY ei sisällä yksityiskohtaisia säännöksiä tutkintoja ja tutkintojen järjestäjiä koskevien vaatimusten yhtenäistämisestä, jäsenvaltioiden on luotava tutkinnolle ja tutkinnon järjestäjiin sovellettaville ehdoille yhteiset puitteet, jotta voidaan varmistaa tietty laatutaso ja helpottaa tutkintotodistusten vastavuoroista tunnustamista yhteisön koko alueella, tämän direktiivin säännöksillä pyritään yhtenäistämään tutkintovaatimukset; tutkinnon on oltava kirjallinen ja koostuttava direktiivin 96/35/EY liitteessä II asetettuihin aiheisiin perustuvista kysymyksistä sekä tapaustutkimuksen kaltaisesta tehtävästä, jonka yhteydessä kokelas voi osoittaa, että hänellä on turvallisuusneuvonantajan tehtävien suorittamiseen tarvittavat kyvyt, jäsenvaltiot voivat säätää, että ainoastaan tiettyihin vaarallisiin aineisiin liittyvää toimintaa harjoittavien yritysten palveluksessa olevien turvallisuusneuvonantajien tutkinnossa käsitellään vain tähän toimintaan liittyviä aihekokonaisuuksia; EY-tutkintotodistuksessa ilmoitetaan selvästi tutkinnon kattavuuteen liittyvät rajoitukset, jäsenvaltion toimivaltaisen viranomaisen on hyväksyttävä tutkinnon järjestäjän järjestämä tutkinto; jäsenvaltioiden on määriteltävä tutkinnon järjestäjään sovellettavat vaatimukset, jotta voidaan varmistaa palvelujen laadukkuus; tutkinnon järjestäjän on oltava tekniseltä pätevyydeltään riittävä sekä luotettava, jäsenvaltiot avustavat toisiaan tämän direktiivin täytäntöönpanossa, ja komissiota avustaa 13 päivänä heinäkuuta 1987 annetussa neuvoston päätöksessä 87/373/ETY perustettu neuvoa-antava komitea, ON ANTANUT TÄMÄN DIREKTIIVIN: I LUKU SOVELTAMISALA JA MÄÄRITELMÄT 1 artikla Soveltamisala 1. Tässä direktiivissä asetetaan pakolliset tutkintovaatimukset, joita on noudatettava nimettäessä vaarallisten aineiden kuljetusten neuvonantajia direktiivin 96/35/EY mukaisesti. 2. Jäsenvaltioiden on toteutettava kaikki tarvittavat ja asianmukaiset toimenpiteet sen varmistamiseksi, että turvallisuusneuvonantajien pätevyys tutkitaan tässä direktiivissä asetettujen vaatimusten mukaisesti. 2 artikla Määritelmät Tässä direktiivissä tarkoitetaan - "vaarallisten aineiden kuljetuksien turvallisuusneuvonantajalla", jäljempänä "valtuutettu", direktiivin 96/35/EY 2 artiklan b kohdassa tarkoitettua henkilöä - "vaarallisilla aineilla" vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun direktiivin 94/55/EY (2) 2 artiklassa ja vaarallisten aineiden rautatiekuljetuksia koskevan jäsenvaltioiden lainsäädännön lähentämisestä annetun direktiivin 96/49/EY (3) 2 artiklassa määriteltyjä aineita - "peruskoulutuksella" koulutusta, jonka suorittamisen jälkeen koulutetulle myönnetään direktiivin 96/35/EY 5 artiklan mukainen koulutustodistus - "yrityksellä" direktiivin 96/35/EY 2 artiklan a kohdassa määriteltyä yritystä - "tutkinnolla" direktiivin 96/35/EY 5 artiklan 2 kohdassa määriteltyjä tutkintoja - "tutkinnon järjestäjällä" jäsenvaltion toimivaltaisen viranomaisen hyväksymää laitosta, joka järjestää tutkinnon. II LUKU TUTKINNOT 3 artikla 1. Peruskoulutuksen jälkeen järjestetään direktiivin 96/35/EY 5 artiklan 2 ja 4 kohdan mukainen tutkinto. 2. Kokelaan on osoitettava kokeessa, että hänellä on kyseisen ammatillisesta koulutuksesta annettavan todistuksen saamiseen edellytettävät tiedot. 3. Tätä tarkoitusta varten toimivaltaisen viranomaisen tai sen hyväksymän tutkinnonjärjestäjän on laadittava kysymysluettelo, joka kattaa ainakin direktiivin 96/35/EY liitteessä II määritellyt aihealueet. Tutkinnossa on käytettävä tässä luettelossa olevia kysymyksiä. 4. Tutkinnon on oltava kirjallinen. 5. a) Kultakin kokelaalta kysytään direktiivin 96/35/EY liitteeseen II kuuluvia aihealueita koskevia kysymyksiä seuraavasti: 1. kolme kysymystä kustakin seuraavasta aiheesta - yleiset ennalta ehkäisevät ja turvatoimenpiteet - vaarallisten aineiden luokitus - yleiset pakkauksille, mukaan lukien säiliöt ja säiliökontit ja niin edelleen, asetetut edellytykset - vaaraa osoittavat merkinnät ja varoituslipukkeet - käsittely ja ahtaus - miehistön ammatillinen koulutus - mukana seuraavat asiakirjat, rahtikirja - kirjalliset turvaohjeet - kuljetusta koskevat varustemääräykset - säiliöt, säiliökontit ja säiliövaunut ja niin - kuljetusasiakirjamerkinnät 2. kaksi kysymystä kustakin seuraavasta aiheesta - lähetystapa, toimitusehdot - yhteenkuormauskiellot ja varotoimenpiteet - aineiden erottelu - kuljetettavien ainemäärien rajoittaminen ja vapautetut määrät - puhdistus ja/tai kaasujen poisto ennen kuormausta ja purkamisen jälkeen - liikennettä ja/tai sisävesiliikennettä rajoittavat määräykset - saastuttavien aineiden jätteet toiminnan tai onnettomuuden yhteydessä 3. yksi kysymys kustakin seuraavasta aiheesta - matkustajien kuljetus - valvontavelvollisuudet: pysäköinti. b) Kullekin kokelaalle annetaan tutkittavaksi direktiivin 96/35/EY liitteeseen I liittyvä tapaus, jonka perusteella hän voi osoittaa kykenevänsä täyttämään valtuutetun tehtävät. 4 artikla 1. Poiketen siitä, mitä 3 artiklan 5 kohdassa säädetään, jäsenvaltiot voivat säätää, että mikäli valtuutettu työskentelee sellaisen 2 artiklassa esitetyn määritelmän mukaisen yrityksen palveluksessa, jonka toimintaan liittyy ainoastaan joidenkin tiettyjen vaarallisten aineiden eli luokkaan 1 (räjähteet), luokkaan 2 (kaasut), luokkaan 7 (radioaktiiviset aineet) kuuluvien tai mineraaliöljytuotteiden (YK-numerott 1202, 1203, 1223) käsittelyä, hänelle järjestettävässä tutkinnossa käsitellään ainoastaan hänen toimintaansa liittyviä aihekokonaisuuksia. Tällaiselle valtuutetulle annettavassa, direktiivin 96/35/EY liitteen III mukaisessa EY-koulutustodistuksessa ilmoitetaan selvästi, että todistus on pätevä ainoastaan niiden tässä artiklassa tarkoitettujen vaarallisten aineiden osalta, joita koskevat tiedot valtuutetulta on tutkinnossa tarkistettu. 2. Ennen kuin jäsenvaltio päättää tämän artiklan 1 kohdan mukaista tutkintoa koskevista järjestelyistä, sen on ilmoitettava näistä komissiolle. Jäsenvaltio voi ottaa tutkintojärjestelyt käyttöön ainoastaan silloin, kun ne on hyväksytty jäljempänä 8 artiklassa asetetun menettelyn mukaisesti. III LUKU TOIMIVALTAISEN VIRANOMAISEN TEHTÄVÄT, TUTKINNON JÄRJESTÄJÄLLE ASETETTAVAT VAATIMUKSET 5 artikla Jäsenvaltiot nimittävät tutkintojen järjestäjät EY:n lainsäädännön mukaisesti seuraavia perusteita käyttäen: a) tutkintojen järjestäjän pätevyys ja toiminta-ala b) yksityiskohtainen ohjelma, jossa esitetään tutkinnossa käsiteltävät aihealueet sekä suunnitellut testausmenetelmät, kirjallisen kokeen kesto sekä hyväksymispistemäärä. 6 artikla 1. Kirjallisen kokeen laatii tutkinnon järjestäjä. Tutkinnon järjestäjän asema edellyttää jäsenvaltion toimivaltaisen viranomaisen tai jäsenvaltion nimeämän edustajan antamaa hyväksyntää. 2. Hyväksynnän antaa jäsenvaltion toimivaltainen viranomainen tai jäsenvaltion nimeämä edustaja; hyväksyntä on annettava kirjallisena, ja sen voimassaololle voidaan asettaa määräaika. 3. Ellei hyväksynnän voimassaoloaikaa rajoiteta, jäsenvaltion toimivaltaisen viranomaisen tai jäsenvaltion nimeämän edustajan on tarkistettava hyväksyntä säännöllisesti. 7 artikla Jäsenvaltiot avustavat toisiaan tämän direktiivin täytäntöönpanossa ja vaihtavat tietoja 3 artiklan 3 kohdassa tarkoitetusta kysymyluettelosta. IV LUKU LOPPUSÄÄDÖKSET 8 artikla 1. Komissiota avustaa direktiivin 94/55/EY 9 artiklalla perustettu vaarallisten aineiden kuljetuksia käsittelevä komitea, jäljempänä "komitea", joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Tarvittaessa komitea voi äänestää lausunnosta. Lausunto merkitään pöytäkirjaan. Lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 9 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 30 päivään kesäkuuta 1999 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. Jäsenvaltioiden on sovellettava näitä lakeja, asetuksia ja hallinnollisia määräyksiä 1 päivästä tammikuuta 2000. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3. Jäsenvaltioiden on säädettävä tämän direktiivin mukaisesti annettujen kansallisten määräysten rikkomista koskevasta seuraamusjärjestelmästä ja toteutettava kaikki tarvittavat toimenpiteet, jotta näitä seuraamuksia sovelletaan. Seuraamusten on oltava tehokkaita, oikeassa suhteessa säännösten rikkomiseen sekä ennalta ehkäiseviä. Jäsenvaltioiden on ilmoitettava olennaisista määräyksistä komissiolle viimeistään 30 päivänä kesäkuuta 1998 sekä kaikista myöhemmistä muutoksista niin pian kuin mahdollista. 10 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 11 artikla Tämä direktiivi on osoitettu kaikille jäsenvaltioille. (1) EYVL L 145, 19.6.1996, s. 10. (2) EYVL L 319, 12.12.1994, s. 4. Muutettu komission direktiivillä 96/86/EY (EYVL L 335, 24.12.1996, s. 43). (3) EYVL L 235, 17.9.1996, s. 25. Muutettu komission direktiivillä 96/87/EY (EYVL L 335, 24.12.1996, s. 45).